### Beslutningstema

Under dette punkt samles op på workshoppen om prøvehandlinger for autocampere d. 22. februar 2024.

### Historik

Workshoppen blev gennemført d. 22. februar 2024. Formålet var, at aktører og interessenter indenfor autocamperturismen skulle drøfte og konkretisere prøvehandlinger, der kan sættes i værk til dette års højsæson. Gennem prøvehandlingerne indsamles viden og læring om forskellige tiltags konkrete effekter. Prøvehandlingerne koncentreres om de 10 lokationer på fastlandet og på Rømø, hvor der i uge 28-31 sidste år blev målt flest autocampere.

Forud for workshoppen blev der gennemført fysisk besigtigelse af de 10 lokationer, og der blev udarbejdet faktaark, som dannede udgangspunkt for drøftelserne på workshoppen.

### Sagsfremstilling

Drøftelserne under workshoppen er opsummeret i vedlagte referat samt foreløbige bruttoliste over mulige prøvehandlinger.

Forvaltningen arbejdere videre på at konkretisere og operationalisere de enkelte prøvehandlinger frem mod Teknik- og Miljøudvalgets møde i april 2024, hvor der præsenteres et oplæg til politisk prioritering fsva. de prøvehandlinger, hvor Tønder Kommune er ansvarlig aktør.

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | referatet fra workshoppen tages til efterretning, |
| at | bruttolisten over prøvehandlinger kvalificeres. |

### Beslutning

Orienteringen taget til efterretning. Bruttolisten opdateres med udvalgets bemærkninger.